OpenLLM-France/wikimedia huggingface dataset:
# Jordi Domingo i Mombiela

Jordi Domingo i Mombiela (Barcelona, 15 de febrer del 1928 ‑ Barcelona, 18 de gener del 1991)
Va fer els estudis de piano, composició i direcció d'orquestra al Conservatori Municipal de Música de Barcelona amb els mestres Tomàs Buxó, Joaquim Zamacois i Pich Santasusana. Com a compositor, va conrear diversos gèneres, entre els quals l'orquestral, el piano solista, el coral i els lieder, obres amb les quals va obtenir diversos premis i guardons a Catalunya i a l'estranger. El 1984 va obtenir força èxit amb la suite coral a 6 temps ‘La Primavera’ sobre text d'Agustí Reverter per a un col·lectiu coral de més de 500 veus. Va ser catedràtic de música i va realitzar una intensa labor pedagògica.

## Premis

* Llum de festa - 2º Premi i Premi Popular Concurs Francisco Basil, de Figueras (1984).

## Obra sardanística

* La flor de la dansa (1986) per a cobla
* Llum de festa per a cobla
* Poble Nou per a cobla
* Flaires del bosc (Suite, 1984) per a cobla
* Al gran Pau Casals (cor i cobla)
* Andorra
* Donem-nos les mans
* Foc de campament
* Joganera
* L'encís de Tordera (1988)
* Roselles i blat (1986)

## Obres

* Elementos básicos de teoría de la música, Vol. 1
* Elementos básicos de teoría de la música, Vol. 2
* Reflejo español (Obra breu per a piano que Jordi Domingo Mombiela va dedicar a la professora de piano Carme Undebarrena.)
* 14 Estudios expresivos (Educació musical: Repertori d'estudi instrumental; Mètodes d'instrument.)
* Con sabor tropical (cor mixte i piano)
* Evocación marinera, Habanera cor mixte i piano.

## Referències

* ↑ https://www.musicanet.org/bdd/es/compositor/9451-domingo-mombiela--jordi
* ↑ https://www.boileau-music.com/es/autores/domingo-i-mombiela-jordi
* ↑ https://musicsperlacobla.cat/compositor.php?autor_id=293
* ↑ https://www.boileau-music.com/es/obras/evocacion-marinera-sms0006
# Edith McGuire

Edith McGuire, també coneguda com a Edith McGuire Duvall, (Atlanta, Estats Units 1944) és una atleta estatunidenca, ja retirada, guanyadora de tres medalles olímpiques.

## Biografia

Va néixer el 3 de juny de 1944 a la ciutat d'Atlanta, capital de l'estat de Geòrgia.

## Carrera esportiva

Membre de l'equip atlètic de la Universitat estatal de Tennessee i especialista en proves de velocitat, va participar als 20 anys en els Jocs Olímpics d'Estiu de 1964 realitzats a Tòquio (Japó), on va aconseguir guanyar la medalla d'or en la prova dels 200 metres llisos, establint un nou rècord olímpic amb un temps de 23.0 segons i derrotant la polonesa Irena Szewińska, i la medalla de plata en les proves dels 100 metres llisos (quedant per darrere de la seva compatriota Wyomia Tyus) i dels relleus 4x100 metres llisos (al costat de Willye White, Marilyn White i la mateixa Tyus).
Al llarg de la seva carrera aconseguí guanyar dues medalles als Jocs Panamericans, una d'elles d'or.

## Enllaços externs

* (anglès) www.usatf.org - Edith McGuire
# Acratophorus argentinensis

Acratophorus argentinensis és una espècie extinta de sinàpsid de la família dels kannemeyèrids que visqué a Sud-amèrica durant el Triàsic inferior, fa entre 228 i 237 milions d'anys. Se n'han trobat restes fòssils a la província argentina de Mendoza. Avui en dia es tracta de l'única espècie del gènere Acratophorus, tot i que anteriorment era classificat en el si de Kannemeyeria. Era un kannemeyeriforme de mida mitjana, amb el crani d'aproximadament 20 cm en la seva major dimensió. El nom genèric Acratophorus (‘acratòfor’, ‘el que porta vi sense aigualir’) és un epítet de Dionís, el déu grec del vi, i es refereix a la importància vinicultural de la província de Mendoza.

## Referències

* 1 2 Entrada «Acratophorus argentinensis» de la Paleobiology Database (en anglès). [Consulta: 28 gener 2024].
* ↑ Kammerer i Ordoñez, 2021, p. 10.

## Bibliografia

* Kammerer, C. F.; Ordoñez, M. D. «Dicynodonts (Therapsida: Anomodontia) of South America» (en anglès). Journal of South American Earth Sciences, 108, 103171, 2021. DOI: 10.1016/j.jsames.2021.103171.
# Sigmund Ruud

Sigmund Ruud (Kongsberg, 30 de desembre de 1907 - Oslo, 7 d'abril de 1994) va ser un saltador amb esquís i esquiador noruec que va competir durant la dècada de 1920 i 1930. Juntament amb els seus germans Asbjørn i Birger Ruud van dominar el salt d'esquís durant els anys vint i trenta.
El 1928 va prendre part en els Jocs Olímpics de Sankt Moritz, on guanyà la medalla de plata en la prova de salt amb esquís. Quatre anys més tard, als Jocs de Lake Placid, fou setè en la mateixa prova. A Garmisch-Partenkirchen, el 1936, va disputar els seus tercers i darrers Jocs Olímpics. En aquesta ocasió disputà la prova de la combinada del programa d'esquí alpí, però no finalitzà la competició.
En els campionats mundials d'esquí nòrdic de 1929 va guanyar la competició de salt d'esquí i el 1930 guanyà la de bronze.
Per les seves contribucions en el salt d'esquí va guanyar la medalla Holmenkollen el 1949. Juntament amb saltador noruec Jacob Tullin Thams són considerats co-creadors de la tècnica de Kongsberger després de la Primera Guerra Mundial, una tècnica de salt d'esquí que fou l'habitual fins que va ser reemplaçada per la tècnica de Daescher durant els anys cinquanta. Ruud va ser president del Comitè de salts d'esquí de la FIS entre 1946 i 1955 i entre 1959 i 1967.

## Referències

* 1 2 3 4 5 «Sigmund Ruud Olympic Results». sports-reference.com. Arxivat de l'original el 2020-04-17. [Consulta: 8 març 2018].
# Eric Crockford

Eric Bertram Crockford (Wylde Green, Birmingham, West Midlands, 13 d'octubre de 1888 - Four Oaks, Birmingham, 17 de gener de 1958) va ser un jugador d'hoquei sobre herba i de criquet anglès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or com a membre de l'equip britànic en la competició d'hoquei sobre herba. Entre 1911 i 1922 també jugà a criquet.

## Referències

* 1 2 «Eric Crockford Olympic Results». sports-reference.com. Arxivat de l'original el 18 d’abril 2020. [Consulta: 6 agost 2017].
# Ratolí arborícola de Tà Xùa

El ratolí arborícola de Tà Xùa (Typhlomys taxuansis) és una espècie de mamífer rosegador de la família dels platacantòmids. És endèmic del nord-oest del Vietnam, on viu a altituds d'entre 2.000 i 2.200 msnm. El seu hàbitat natural són els boscos montans humits i boirosos. L'holotip tenia una llargada de cap a gropa de 85 mm, la cua de 117 mm i un pes de 21,1 g, dimensions que en fan un dels representants més grossos del gènere Typhlomys. El seu nom específic, taxuansis, significa ‘de Tà Xuà’ i es refereix a la reserva natural que és la localitat tipus d'aquesta espècie. Com que fou descobert fa poc, encara no se n'ha avaluat l'estat de conservació, però els seus descriptors han proposat que es catalogui com a espècie en risc mínim per l'estabilitat de les seves poblacions i la seva distribució.

## Referències

* 1 2 Balàkirev, Phuong i Rojnov, 2024, p. 14.
* ↑ Balàkirev, Phuong i Rojnov, 2024, p. 13.
* ↑ Balàkirev, Phuong i Rojnov, 2024, p. 14-16.

## Bibliografia

* Balàkirev, A.; Phuong, B.; Rojnov, V. «Typhlomys taxuansis (Rodentia, Platacanthomyidae): new species of the genus from northern Vietnam with notes on conservation status and distribution» (en anglès). Biodiversity Data Journal, 12, e133363, 2024. DOI: 10.3897/BDJ.12.e133363.
# El Canyet (Castellbisbal)

El Canyet és un jaciment arqueològic al terme municipal de Castellbisbal, a la comarca del Vallès Occidental. Es tracta d'un jaciment propi del Paleolític mitjà, un jaciment temporal.
El jaciment en qüestió està situat en una zona propera a la desembocadura del riu Llobregat, més concretament al tram final de la Riera de Rubí, al Turó de la Gatxarella que apunta cap al sud. És a uns 80 metres sobre el nivell del mar. La zona pertany a la masia de Can Pedrerol de Baix. Les coordenades són X: 415989.45 Y: 4589761.20 80 m

## Troballes

El jaciment va ser descobert per l'arqueòleg Eudald Carbonell, l'any 1979, quan aquest va observar uns talls en el turó de la Gatxarella. L'any 1982 es va fer una prospecció a la zona, una intervenció dirigida per M. Victòria Garcia Ibáñez. Durant les prospeccions es van trobar la majoria de les peces.
S'ha identificat un lloc d'habitació sense estructures, que contenia 33 peces lítiques. Majoritàriament aquestes peces són de sílex, però també n'hi ha de fabricades amb quars i quarsita. Cal destacar un nucli Levallois de cristalls de roca perfectament aprofitat.

## Referències

* ↑ Fitxa a Gencat
* 1 2 3 Castellbisbal Arxivat 2018-07-29 a Wayback Machine. Inventari del Patrimoni Cultural Immoble Català. Direcció General d'Arxius Biblioteques, Museus i Patrimoni de la Generalitat de Catalunya
* ↑ GRÀCIA, M.V. "Can Canyet". Estrat: Revista d'arqueologia, prehistòria i història antiga. 2, p.63-86.

## Enllaços externs

* Mapa del patrimoni cultural
# Homuncúlids

Els homuncúlids (Homunculidae) són una família extinta de primats que visqueren a Sud-amèrica des de l'Oligocè superior fins al Miocè superior, fa entre 11,8 i 28,4 milions d'anys. Se n'han trobat restes fòssils a l'Argentina, Colòmbia i el Perú. Hi ha motius per dubtar que formin un tàxon monofilètic. El nom de la família deriva, en última instància, del terme llatí homunculus (‘homuncle’) i reflecteix el fet que el seu autor, el paleontòleg argentí Florentino Ameghino, pensava (erròniament) que eren simis basals.

## Referències

* 1 2 Entrada «Homunculidae» de la Paleobiology Database (en anglès). [Consulta: 6 febrer 2024].
* ↑ Marivaux et al., 2016, p. 168.
* ↑ Casinos, 2012, p. 118.

## Bibliografia

* Casinos, A. Un evolucionista en el plata: Florentino Ameghino (en castellà). Fundació d'Història Natural Félix de Azara, 2012.
* Marivaux, L.; Adnet, S.; Altamirano-Sierra, A. J.; Boivin, M.; Pujos, F.; Ramdarshan, A.; Salas-Gismondi, R.; Tejada-Lara, J. V.; Antonie, P.-O. «Neotropics provide insights into the emergence of New World monkeys: New dental evidence from the late Oligocene of Peruvian Amazonia» (en anglès). Journal of Human Evolution, 97, 2016, pàg. 159-175. DOI: 10.1016/j.jhevol.2016.05.011.
# Siri Eftedal

Siri Eftedal (Skien, 22 de maig de 1966), també coneguda pel nom de casada Siri Seland, és una exjugadora d'handbol noruega que va competir durant les dècades de 1980 i 1990.
El 1992 va prendre part en els Jocs Olímpics de Barcelona, on guanyà la medalla de plata en la competició d'handbol. En el seu palmarès també destaca una medalla de bronze al campionat del món d'handbol de 1993 i altra medalla de bronze al Campionat d'Europa d'handbol de 1994. Entre 1984 i 1994 jugà un total de 110 partits i marcà 258 gols amb la selecció nacional.

## Referències

* ↑ «Siri Eftedal Olympic Results». sports-reference.com. Arxivat de l'original el 7 de novembre 2012. [Consulta: 8 desembre 2019].
* ↑ Women Handball World Championship 1993 in Norway - 24.11-05.12 Champion Germany a todor66.com
* ↑ «Siri Eftedal-Seland» (en noruec). www.handball.no. [Consulta: 8 desembre 2019].
# Ernest Henry

Ernest Henry (Grafton, 13 de maig de 1904 - Port Macquarie, 3 de juny de 1998) va ser un nedador australià que va competir durant la dècada de 1920.
El 1924 va prendre part en els Jocs Olímpics de París, on va disputar dues proves del programa de natació. Guanyà la medalla de plata en el relleu 4x200 metres lliures, fent equip amb Frank Beaurepaire, Boy Charlton, Moss Christie i Ivan Stedman; mentre en la prova dels 100 metres lliures quedà eliminat en sèries.

## Bibliografia

* Andrews, Malcolm. Australia at the Olympic Games. Sydney, New South Wales: ABC Books, 2000, p. 89. ISBN 0-7333-0884-8.

## Referències

* ↑ «Ernest Henry Olympic Results». sports-reference.com. Arxivat de l'original el 9 de novembre 2012. [Consulta: 20 juny 2018].
# Nikita Nóvikov

Nikita Valérievitx Nóvikov (en rus Никита Валерьевич Новиков) (10 de novembre de 1989) és un ciclista rus, professional del 2008 al 2013. Va combinar la carretera amb la pista. De les seves victòries destaquen les aconseguides a la Volta a Eslovàquia i al Tour del País de Savoia. El 2013 va ser sancionat durant dos anys per donar positiu en hydroxy-ostarina.

## Palmarès en ruta

* 2007
** Vencedor d'una etapa a la Copa del President de la vil·la de Grudziadz
* 2011
** 1r a la Volta a Eslovàquia i vencedor de 2 etapes
** 1r al Tour del País de Savoia i vencedor d'una etapa
** Vencedor d'una etapa al Giro de la Vall d'Aosta

## Palmarès en pista

* 2007
** Campió del món júnior en Puntuació

## Referències

* ↑ «Consequences Imposed on License-Holders as Result of Anti-Doping Rule Violations (ADRV) as per the UCI Anti-Doping Rules (ADR)». uci.ch. [Consulta: 8 gener 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Ailuravus

Ailuravus és un gènere extint de mamífers rosegadors de la família dels isquiròmids que visqueren a Europa durant l'Eocè, fa entre 40,4 i 55,8 milions d'anys. Se n'han trobat restes fòssils a Alemanya, França, el Regne Unit i Suïssa. Tenia una llargada de cap a gropa de 40 cm i una llarga cua de 60 cm. És un dels animals trobats al jaciment de Messel en tan bon estat que es poden apreciar els continguts del seu estómac. En el cas d'Ailuravus, fan pensar que era un folívor arborícola. El nom genèric Ailuravus significa ‘gat avantpassat’ i reflecteix el fet que en un primer moment fou descrit com un carnívor primitiu.

## Referències

* 1 2 Entrada «Ailuravus» de la Paleobiology Database (en anglès). [Consulta: 8 febrer 2024].
* ↑ Agustí i Antón, 2002, p. 31.
* ↑ Palmer, 1904, p. 85.

## Bibliografia

* Agustí, J.; Antón, M. Mammoths, Sabertooths and Hominids: 65 Million Years of Mammalian Evolution in Europe (en anglès). Columbia University Press, 2002. ISBN 0-231-11640-3.
* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.
# Slavica Đukić

Slavica Đukić (Veliko Gradište, 7 de gener de 1960) és una ex-jugadora d'handbol sèrbia que va competir sota bandera de Iugoslàvia durant la dècada de 1980. Posteriorment emigrà a Àustria, on aconseguí la nacionalitat austríaca.
El 1984 va prendre part en els Jocs Olímpics de Los Angeles, on guanyà la medalla d'or en la competició d'handbol. Quatre anys més tard, als Jocs de Seül, fou quarta en la mateixa competició. El 1992, a Barcelona, va disputar els seus tercers i darrers Jocs, en aquesta ocasió amb Àustria. Fou cinquena en la competició d'handbol.
En el seu palmarès també destaca una medalla de bronze al Campionat del món d'handbol de 1982.

## Referències

* ↑ «Slavica Djukić Olympic Results». sports-reference.com. Arxivat de l'original el 11 de novembre 2012. [Consulta: 5 novembre 2019].
* ↑ Women Handball Women Handball World Championship 1982 in Hungary - 02-12.12 Champion Soviet Union a todor66.com
# Ernest Riedel

Ernest Riedel (Nova York, 13 de juliol de 1901 - comtat de Miami-Dade, 26 de març de 1983) fou un piragüista estatunidenc que va competir durant les dècades de 1920, 1930 i 1940.
El 1936 va prendre part en els Jocs Olímpics de Berlín, on disputà tres proves del programa de piragüisme. Guanyà la medalla de bronze en la competició del K-1 10.000 metres, fou quart en la del K-1 1.000 metres i, fent parella amb Burr Folks, quedà eliminat en sèries en la del K-2 1.000 metres. El 1948, als Jocs de Londres, fou dotzè en la prova del K-1 10.000 metres del programa de piragüisme.
En el seu palmarès també destaquen 33 campionats nacionals.

## Referències

* 1 2 3 «Ernest Riedel Olympic Results». sports-reference.com. Arxivat de l'original el 18 d’abril 2020. [Consulta: 28 desembre 2018].
# Volta a Llombardia 1917

La Volta a Llombardia 1917 fou la 13a edició de la Volta a Llombardia. Aquesta cursa ciclista organitzada per La Gazzetta dello Sport es va disputar el 4 de novembre de 1917 amb sortida i arribada a Milà després d'un recorregut de 204 km.
La competició fou guanyada pel belga Philippe Thys (Peugeot-Wolber) per davant d'Henri Pélissier i Leopoldo Torricelli (Maino).
Entre els participants es troba Alfonsina Strada que es classifica en 29a i darrera posició a una hora i trenta-quatre minuts de Thys. És la primera dona a acabar la Volta a Llombardia.

## Classificació general

| | Ciclista | Equip | Temps |
| 1 | Philippe Thys | Peugeot-Wolber | 6h 58' 02" |
| 2 | Henri Pélissier | Individual | m. t. |
| 3 | Leopoldo Torricelli | Maino | m. t. |
| 4 | Luigi Lucotti | Bianchi | m. t. |
| 5 | Charles Juseret | Individual | m. t. |
| 6 | Gaetano Belloni | Bianchi | + 3' 25" |
| 7 | Angelo Gremo | Bianchi | m. t. |
| 8 | Romeo Poid | Individual | m. t. |
| 9 | Alfredo Sivocci | Dei | m. t. |
| 10 | Costante Girardengo | Bianchi | + 15' 00" |

## Referències

* Resultats a Les-Sports.info
* El Sitio de Ciclismo

## Enllaços externs

* Web oficial de la cursa (italià)
# 81P/Wild

El cometa Wild 2 (designat oficialment com 81P/Wild ["Vilt"]) és un cometa amb un període de 6,4 anys descobert per l'astrònom suís Paul Wild, que porta el seu nom nom, El va descobrir el 6 de gener de 1978 amb un telescopi Schmidt de 40 cm a l'Zimmerwald, Suïssa. Wild 2 va ser estudiat el 2 de gener de 2004 per la sonda espacial Stardust, que va recol·lectar mostres de la coma del cometa. La pols cometària capturada va arribar a la Terra el 15 de gener de 2006.

## Referències

* 1 2 3 4 5 6 7 8 9 10 11 «JPL Small-Body Database». [Consulta: 5 gener 2024].
* ↑ Wild, P. «Comet Wild (1978b)». IAU Circular, vol. 3166, 1, 1978, pàg. 1. Bibcode: 1978IAUC.3166....1W.
* ↑ Jeffs, William. «Scientists Confirm Comet Samples, Briefing Set Thursday». NASA, 18-01-2006. Arxivat de l'original el March 9, 2008. [Consulta: 5 març 2008].

## Vegeu també

* Stardust

## Enllaços externs

* Portal de la NASA sobre el cometa Wild 2 (anglès)
* Catàleg amb 72 imatges del cometa
# Nathan O'Neill

Nathan O'Neill (Sydney, 23 de novembre de 1974) és un ciclista australià, professional des de 2000 al 2010.
Gran contrarellotgista, els seus majors èxits els ha aconseguit en aquesta especialitat, guanyant fins a set vegades el Campionat d'Austràlia en contrarellotge i la medalla d'or als Jocs de la Commonwealth de 2006, a Melbourne.
El novembre de 2007 fou suspès pel seu equip, el Health Net, per haver donat positiu en un control antidopatge per fentermina.
El 2010 va tornar a competir a l'equip Bahati Foundation.

## Palmarès

* 1994
** Campió d'Austràlia en contrarellotge
* 1996
** Campió d'Austràlia en contrarellotge
* 1997
** 1r al Gran Premi de la Industria, Comerç i Artesanat Aglianese Internazionale
** 1r al Canberra Tour
* 1998
** Campió d'Austràlia en contrarellotge
* 2000
** Vencedor d'una etapa a la Volta a Suècia
* 2001
** 1r a la Florència-Pistoia
** Vencedor d'una etapa al Tour de Langkawi
* 2002
** Campió d'Austràlia en contrarellotge
** Medalla de bronze als Jocs de la Commonwealth en la contrarellotge individual
* 2003
** 1r a la Sea Otter Classic i vencedor d'una etapa
** 1r als Canadian Open Road Championships
** Vencedor de 2 etapes de la Redlands Bicycle Classic
** Vencedor d'una etapa del Tour de Georgia
** Vencedor d'una etapa del Tour de Toona
** Vencedor d'una etapa de la Cascade Cycling Classic
** Vencedor d'una etapa al Tour de Langkawi
* 2004
** Campió d'Austràlia en contrarellotge
** Vencedor d'una etapa al Tour de Beauce
** Vencedor d'una etapa al Valley of the Sun Stage Race
** Vencedor d'una etapa a la Fitchburg Longsjo Classic
** Vencedor d'una etapa al Tour de Toona
* 2005
** Campió d'Austràlia en contrarellotge
** 1r al Tour de Beauce i vencedor d'una etapa
** Vencedor d'una etapa al Tour de Langkawi
** Vencedor d'una etapa a la Cascade Cycling Classic
* 2006
** Campió d'Austràlia en contrarellotge
** Medalla d'or als Jocs de la Commonwealth en la contrarellotge individual
** 1r a la Redlands Classic i vencedor d'una etapa
** 1r a la Mount Hood Cycling Classic i vencedor de 2 etapes
** Vencedor d'una etapa a la Cascade Cycling Classic
** Vencedor d'una etapa al Gran Premi Nature Valley
* 2007
** Campió d'Austràlia en contrarellotge
** 1r al Tour de Gila i vencedor d'una etapa
** 1r a la Mount Hood Cycling Classic i vencedor d'una etapa
** 1r al Tour d'Elk Grove i vencedor d'una etapa
** Vencedor d'una etapa al Gran Premi Nature Valley
** Vencedor d'una etapa al Tour de Toona

## Referències

* ↑ Health Net releases O'Neill after positive test a cyclingnews.com (7 de novembre de 2007) (anglès)

## Enllaços externs

* Web oficial Arxivat 2010-12-07 a Wayback Machine. (anglès)
* Palmarès a sitiodeciclismo.net
# Notocetus vanbenedeni

Notocetus vanbenedeni és una espècie extinta de cetaci de la família dels esqualodelfínids que visqué a Sud-amèrica durant el Miocè inferior, fa entre 16 i 23 milions d'anys. Se n'han trobat restes fòssils a l'Argentina i el Perú. Avui en dia es tracta de l'única espècie del gènere Notocetus, que abans també contenia el tàxon actualment classificat com a Otekaikea marplesi. Tenia el crani menut i un xic asimètric i el rostre afusat. El nom genèric Notocetus significa ‘balena austral’, mentre que el nom específic vanbenedeni fou elegit en honor del paleontòleg belga Pierre-Joseph van Beneden.

## Referències

* 1 2 Entrada «Notocetus vanbenedeni» de la Paleobiology Database (en anglès). [Consulta: 1 març 2024].
* ↑ Berta, 2017, p. 57.
* ↑ Palmer, 1904, p. 463.

## Bibliografia

* Berta, A. The Rise of Marine Mammals (en anglès). Johns Hopkins University Press, 2017. ISBN 9781421423265.
* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.
# Slavko Obadov

Slavko Obadov (Serbian (Cyrillic script): Славко Обадов) (Zemun, 12 de juliol de 1948) és un judoka serbi, ja retirat, que va competir durant la dècada de 1970.
Durant la seva carrera esportiva va prendre part en tres edicions dels Jocs Olímpics, el 1972, 1976 i 1980. Als Jocs de Mont-real de 1976 guanyà la medalla de plata en la prova del pes mitjà del programa de judo. En el seu palmarès també destaca una medalla de plata al Campionat d'Europa de judo i tretze títols nacionals.

## Referències

* ↑ «Slavko Obadov Olympic Results». sports-reference.com. Arxivat de l'original el 18 d’abril 2020. [Consulta: 21 novembre 2019].
* ↑ Slavko Obadov a JudoInside.com
# Ernst Fivian

Ernst Fivian (Thun, 12 d'agost de 1931 - 15 de desembre de 2021) va ser un gimnasta artístic suís que va competir durant les dècades de 1950 i 1960.
El 1952 va prendre part en els Jocs Olímpics d'Estiu de Hèlsinki, on disputà vuit proves del programa de gimnàstica. Guanyà la medalla de plata en el concurs complet per equips, mentre en la resta de proves destaca la setena posició en la prova del salt sobre cavall. Quatre anys més tard, als Jocs de Hèlsinki, tornà a disputar vuit proves del programa de gimnàstica, on destaca la vuitena posició en el concurs complet per equips.
En el seu palmarès també destaquen una medalla d'or i una de bronze al Campionat del Món de gimnàstica artística de 1959 i una de bronze al de 1961.

## Referències

* ↑ Ernst Fivian a Sports Reference (arxivat)
* ↑ «Olympedia – Ernst Fivian». [Consulta: 31 maig 2021].
* ↑ «STV-FSG: Europameisterschaften Kunstturnen Männer», 16-11-2007. Arxivat de l'original el 2007-11-16. [Consulta: 31 maig 2021].
* ↑ «Gymn Forum: 1961 European Champs., Men's EF». [Consulta: 31 maig 2021].